සටනින් පරාජය වූ ඩේරියස් කුඩා හමුදාවක් සමග එක්බතානා වෙත පලා යන්නට සමත් විය. ඔහුගේ පලා යෑමත් සමග පර්සියානු අධිරාජ්‍යය නැගෙනහිර සහ බටහිර වශයෙන් දෙකොටසකට බෙදිණි. ඇලෙක්සැන්ඩර් බැබිලෝනියාව බලා ගමන් ඇරඹීය. ඩේරියස්ට අවශ්‍ය වූයේ නැගෙනහිරට ගොස් හමුදා සංවිධානය කොට යළි ඇලෙක්සැන්ඩර් හා සටන් කිරීමටය. එහෙත් යළි රාජකීය හමුදාවක් ගොඩනගා ගැනීමට ඔහුට කිසි දිනෙක නොහැකි විය. තමාට පක්ෂපාතීත්වයෙන් සිටින ලෙසට ඉල්ලා ඩේරියස් නැගෙනහිර ප‍්‍රාදේශික නායකයන් හට ලිපි යැවීය. එහෙත් ප‍්‍රාදේශික නායකයන් තුළ වූයේ වෙනත් අරමුණකි. ප‍්‍රාදේශික පාලකයන් හා හමුදා නායකයන් සහ රජමාළිගයේ ප‍්‍රධාන ආරක්ෂකයා වූ නබරාසනේස් විසින් කුමන්ත‍්‍රණයක් මෙහෙයවන ලදහ. එහි නායකයා වූයේ ඩේරියස්ගේ විශ්වාසවන්තම සෙන්පතියකු වූ බෙසුස්ය. ඩේරියස් රජු අල්ලා රථයකට දමා ගත් ඔවුහු හෙලිවලින් ඇණ ඔහු මරා දැමූහ. ඩේරියස් මරා දැමුණේ වර්තමාන ටෙහෙරානයට නැගෙනහිරින් පිහිටි රහ්ගාහිදීය. ඝාතනය වන විට ඩේරියස්ගේ වයස අවුරුදු 50කි. ඇලෙක්සැන්ඩර්ට අවශ්‍ය වූයේ ඩේරියස් ජීවග‍්‍රහයෙන් අත්අඩංගුවට ගැනීමටය. තම සතුරා වුවද ඩේරියස්ට එවැනි ඛේදනීය මරණයක් හිමිවීම පිළිබඳව ඔහු ශෝකයට පත්විය. රථයේ තිබූ ඩේරියස්ගේ මළ සිරුර දුටු ඇලෙක්සැන්ඩර් ඔහුගේ අතැඟිල්ලේ වූ රාජකීය මුදුව ගලවා ගෙන සිරුර රාජ්‍ය ගෞරව සහිතව මිහිදන් කිරීම සඳහා පර්සෙපොලිස් නගරයට යැවීය.
දෙකොටසකට බෙදුනේ කුමක්ද ?
පර්සියානු අධිරාජ්‍යය